EkBass/fiwiki-20250220-pages-articles huggingface dataset:
The Freethinker

The Freethinker on brittiläinen sekulaarihumanistinen aikakauslehti, jonka perusti G. W. Foote vuonna 1881. Se on maailman vanhin edelleen ilmestyvä niin sanottua vapaa-ajattelua kannattava julkaisu. Lehden päätoimittaja on vuodesta 1998 ollut Barry Duke. Lehden linja on aina ollut ateistinen ja uskonnonvastainen. Vaikka lehti on ollut suurimman osan historiastaan läheisessä yhteydessä National Secular Societyyn (NSS:n puheenjohtajat ja pääsihteerit ovat usein toimineet Freethinkerin päätoimittajina), lehti on itsenäinen eikä ole koskaan ollut NSS:n julkaisema. Osaksi The Freethinker -lehdessä joulunumerossa 1882 julkaistujen uskonnonvastaisten pilapiirrosten vuoksi Foote tuomittiin jumalanpilkasta vuoden vankeuteen ja pakkotyöhön. == Päätoimittajat== The Freethinker -lehden päätoimittajat vuodesta 1881 alkaen: *G. W. Foote, 1881–1915 (Footen vankeuden aikana vuonna 1883 lehteä toimitti Edward Aveling) *Chapman Cohen, 1915–1951 *F. A. Ridley, 1951–1954 *Komitea, johon kuuluivat F. A. Hornibrook, Bayard Simmons ja G. H. Taylor 1954–1957? *Colin McCall tuli Simmonsin tilalle 1957 ja päätoimittajaksi 1965 *David Tribe, 1966–1966 *Kit Mouat, 1966–1967 *David Collis, 1967 *Karl Hyde, marraskuu 1967 – elokuu 1968 *David Reynolds, 1968–1970 *William McIlroy, 1970–1971 *Nigel Sinnott, 1972–1973 *Christopher Morey, 1973–1974 *William McIlroy, 1975–1976 *Jim Herrick, 1977–1981 *William McIlroy, 1981–1993 *Peter Brearey, 1993–1998 *Barry Duke, 1998– ==Kirjallisuutta== *Herrick, Jim (1982). Vision and Realism: A Hundred Years of The Freethinker. London: GW Foote & Co. ISBN 0-9508243-0-5 *Marsh, Joss (1998). Word crimes: blasphemy, culture, and literature in nineteenth-century England. University of Chicago Press. ISBN 0-226-50691-6 ==Aiheesta muualla== * The Freethinker -lehden kotisivut Luokka:Brittiläiset aikakauslehdet Luokka:Filosofiset julkaisut Luokka:Julkaisut ateismista Luokka:Sekularismi Luokka:Vapaa-ajattelu Luokka:Yhteiskunnalliset lehdet
Aerobiologia

Aerobiologia on biologian osa-alue, joka tutkii kaikkea ilmavirtausten mukana passiivisena lentävää eloperäistä materiaa kuten bakteereita, sieni-itiöitä, pieniä hyönteisiä ja siitepölyä. Tunnetuin käytännön sovellus ovat allergisille suunnatut siitepölyennusteet, joita Suomessa tekee Turun yliopiston aerobiologian tutkimusryhmä.Aerobiologian yksikkö Turun yliopisto Aerobiologialla on yhteyksiä lääketieteeseen sekä ilmatieteeseen. == Lähteet ==
Aga Khan

Aga Khan () on perinnöllinen arvonimi, joka kuuluu ismailiittišiiojen nizari- lahkon imaamille eli hengelliselle johtajalle. Etymologisesti nimike yhdistää turkkilaisen sotilasarvon agha ja turkkilaisten ja mongolien käyttämän johtajan arvonimen kaani. Mongolien sotaretkistä aina 1700-luvun puoleen väliin saakka Aga Khanit pysyttelivät poissa julkisuudesta, mutta alkoivat sittemmin toimia aktiivisesti ensin Persian ja sitten Brittiläisen Intian politiikassa uskonnollisen johtajan roolinsa rinnalla. Ensimmäisenä arvonimen antoi Aga Hasan Ali Shahille Persian šaahi Fath Ali vuonna 1818. == Luettelo Aga Khaneista == Viidellä ismāʿīli-imamilla on ollut tämä arvonimi: * Aga Khan I – Hasan Ali Shah Maallati (1804–1881), Nizari Ismailisin 46. imaami (1817–1881) * Aga Khan II – Shah Ali Shah (noin 1830–1885), Nizari Ismailisin 47. imaami (12. huhtikuuta 1881 – elokuu 1885) * Aga Khan III – Sir Sultan Mohammed Shah (1877–1957), Nizari Ismailisin 48. imaami (17. elokuuta 1885 – 11. heinäkuuta 1957) * Aga Khan IV – Prinssi Shah Karim Al Husseini (1936–2025), Nizari Ismailisin 49. imaami (11. heinäkuuta 1957 – 4. helmikuuta 2025) * Aga Khan V – Rahim Al-Hussaini (s. 1971), Nizari Ismailisin 50. imaami (4. helmikuuta 2025–) == Lähteet == Luokka:Šiialaisuus Luokka:Arvonimet
God Bless Our Homeland Ghana

God Bless Our Homeland Ghana (”Jumala siunatkoon kotimaatamme Ghanaa”) on Ghanan kansallislaulu. Laulun on säveltänyt ja sanoittanut Philip Gbeho. Laulu julistettiin kansallislauluksi Ghanan itsenäistyttyä vuonna 1957. Laulun sanoja muokattiin sotilasvallankaappauksen jälkeen vuonna 1966. == Sanat == englanninkieliset sanat :God bless our homeland Ghana :And make our nation great and strong, :Bold to defend forever :The cause of Freedom and of Right; :Fill our hearts with true humility, :Make us cherish fearless honesty, :And help us to resist oppressors’ rule :With all our will and might evermore. :Hail to thy name, O Ghana, :To thee we make our solemn vow: :Steadfast to build together :A nation strong in Unity; :With our gifts of mind and strength of arm, :Whether night or day, in the midst of storm, :In every need, whatever the call may be, :To serve thee, Ghana, now and evermore. :Raise high the flag of Ghana :And one with Africa advance; :Black star of hope and honor :To all who thirst for liberty; :Where the banner of Ghana free flies, :May the way to freedom truly lie; :Arise, arise, O sons of Ghanaland, :And under God march on for evermore! suomenkieliset sanat :Jumala siunatkoon kotimaatamme Ghanaa :ja tehköön kansakunnastamme suuren ja vahvan :puolustamaan aina urheasti :vapautta ja oikeutta. :Täytä sydämemme oikealla nöyryydellä, :auta meitä varjelemaan pelotta rehellisyyttä :ja auta meitä vastustamaan sortajan hallintoa :kaikella tahdollamme ja voimallamme, aina. :Tervehdys nimellesi, oi Ghana, :sinulle vannomme juhlallisen valamme: :Rakennamme uskollisesti yhdessä :voimakkaan ja yhtenäisen kansakunnan. :Mielemme lahjoilla ja käsivarsiemme voimalla :öin ja päivin, myrskynkin keskellä, :jokaisessa ahdingossa, minne kutsu käykin, :palvelemme sinua, Ghana, nyt ja aina! :Nostakaa korkealle Ghanan lippu :ja käykää eteenpäin yhdessä Afrikan kanssa. :Toivon ja kunnian musta tähti :kaikille, jotka janoavat vapautta. :Siellä, missä Ghanan lippu hulmuaa vapaasti :olkoon todellinen tie vapauteen. :Nouskaa, nouskaa, oi Ghanan pojat :ja marssikaa Jumalan johtamina iankaikkisesti! == Lähteet == * Metrolyrics – Ghana Anthem Text Lyrics Luokka:Kansallislaulut Luokka:Ghanalainen kulttuuri
Luettelo rikosoikeudellisen vastuun ikärajoista eri maissa

Tämä on luettelo rikosoikeudellisen vastuun ikärajoista eri maissa. * Alankomaat: 12 * Algeria: 13 * Argentiina: 16 * Bangladesh: 7 * Belgia: 18 * Egypti: 15 * Espanja: 14 * Etelä-Afrikka: 10 * Etelä-Korea: 12 * Etiopia: 9 * Filippiinit: 9 * Indonesia: 8 * Intia: 7 * Iran: tytöillä 9, pojilla 15 * Islanti: 15 * Israel: 13 * Italia: 14 * Itävalta: 14 * Japani: 12 * Kanada: 12 * Kenia: 8 * Kiina: 14 * Kreikka: 12 * Luxemburg: 18 * Marokko: 12 * Nepal: 10 * Nigeria: 7 * Norja: 15 * Portugali: 16 * Puola: 13 * Ranska: 13 * Ruotsi: 15 * Saksa: 14 * Sudan: 7 * Suomi: 15 * Tansania: 7 * Tanska: 14 * Thaimaa: 10 * Turkki: 12 * Uganda: 12 * Ukraina: 14 * Uusi-Seelanti: 10 * Valko-Venäjä: 14 * Venäjä: 14 * Vietnam: 14 * Viro: 14 * Yhdistynyt kuningaskunta: 10 * Yhdysvallat: Ikäraja vaihtelee osavaltioittain. Alle 16-18-vuotiaat tuomitaan nuorisotuomioistuimessa. Useimmissa osavaltioissa vakavista rikoksista sama tuomiokäytäntö sekä lapsilla että aikuisilla (esimerkiksi murhat ja jengirikollisuus). == Lähteet == * * Rikosoikeudellisen vastuun ikärajoista
Aurora (Colorado)

Aurora on Yhdysvaltain keskilännessä sijaitsevan Coloradon osavaltion kolmanneksi suurin kaupunki. Sen pinta-ala on 369,7 km² (vettä 0,2 km²) ja asukasluku 323 348 (2009).http://factfinder.census.gov/servlet/SAFFPopulation?_event=Search&geo;_id=16000US0803620&_geoContext=01000US%7C04000US08%7C16000US0803620&_street=&_county=aurora&_cityTown=aurora&_state=04000US08&_zip=&_lang=en&_sse=on&ActiveGeoDiv;=geoSelect&_useEV=&pctxt;=fph&pgsl;=160&_submenuId=population_0&ds;_name=null&_ci_nbr=null&qr;_name=null®=null%3Anull&_keyword=&_industry= Asukkaista 69 % on valkoisia ja 13,5 % mustia, lisäksi 20 %:lla asukkaista on latinoverta. Kaupunki on perustettu vuonna 1891, silloin sen nimenä oli Fletcher. Kaupungin nimi vaihdettiin Auroraksi vuonna 1907. == Lähteet == == Aiheesta muualla == Luokka:Coloradon kaupungit
L’Abidjanaise

L’Abidjanaise () on Norsunluurannikon tasavallan kansallislaulu ja yksi kansallissymboleista. Se otettiin käyttöön maan itsenäistyttyä vuonna 1960 säädetyn lain nojalla, ja vuonna 2016 sen asema kansallislauluna kirjattiin maan perustuslakiin. Laulu on saanut nimensä maan entisestä pääkaupungista, Abidjanista. Laulu on otettu käyttöön vuonna 1960, ja se säilytti asemansa, vaikka pääkaupunkina nykyään onkin Yamoussoukro. L’Abidjanaisen sävelsivät Pierre PangoCÔTE D'IVOIRE / Société : Monseigneur Coty auteur de l'Abidjanaise ? ja Pierre-Marie Coty.Naxos.com: Pierre Marie Coty Laulua pidettiin pitkään Mathieu Ekran sanoittamana, mutta vuonna 2010 emerituspiispa Pierre-Marie Coty ilmoittautui oikeaksi sanoittajaksi. Inspiraatiota vasta itsenäistyneen maan kansallislauluksi haettiin Ranskan Marseljeesista. ==Ranskankieliset sanat== :Salut ô terre d’espérance; :Pays de l’hospitalité. :Tes légions remplies de vaillance :Ont relevé ta dignité. :Tes fils, chère Côte d’Ivoire, :Fiers artisans de ta grandeur, :Tous rassemblés pour ta gloire :Te bâtiront dans le bonheur. :Fiers Ivoiriens, le pays nous appelle. :Si nous avons dans la paix ramené la liberté, :Notre devoir sera d’être un modèle :De l’espérance promise à l’humanité, :En forgeant, unie dans la foi nouvelle, :La patrie de la vraie fraternité. Lähde: ===Käännös=== :Terve sinulle, toivon maa, :vieraanvaraisuuden maa. :Sinun urheat legioonasi :ovat palauttaneet arvokkuutesi. :Rakas Côte d’Ivoire, sinun poikasi, :sinun suuruutesi ylpeät rakentajat, :kaikki yhteen tulleina kunniasi tähden, :rakentavat sinut onnellisina. :Ylpeät ivoiriaanit, maa kutsuu meitä. :Jos olemme ennallistaneet vapauden rauhassa, :on meidän oltava esimerkki :ihmiskunnalle luvatusta toivosta, :ja luoda, uuden uskon yhdistäminä, :todellisen veljeyden isänmaa. == Lähteet == Abidjanaise, L' Luokka:Norsunluurannikon kansallissymbolit Luokka:Norsunluurannikon musiikki
Michael Mann (elokuvaohjaaja)

Michael Kenneth Mann (s. 5. helmikuuta 1943 Chicago, Illinois) on yhdysvaltalainen elokuvaohjaaja, -käsikirjoittaja ja -tuottaja. Mann opiskeli Wisconsinin yliopistossa vuoteen 1965 asti ja suoritti sitten tutkinnon Lontoon kansainvälisessä elokuvakoulussa 1967. Hän vietti valmistumisensa jälkeen seitsemän vuotta Isossa-Britanniassa ja muutti sitten takaisin Yhdysvaltoihin. Aluksi hän kirjoitti televisiosarjoihin kuten Vega$ ja Starsky ja Hutch. Mannin ensimmäinen pitkä elokuva oli televisioelokuva Veren maku suussa (The Jericho Mile, 1979). Nykyään hänen tunnetuin televisiosarjansa on Miami Vice, jonka tuottajana hän toimi. Mannin elokuvia on tullut verrattain harvakseltaan muutaman vuoden välein. Elokuvat ovat olleet huolellisia töitä ja useimmat niistä ovat hyvinkin arvostettuja kuten Viimeinen mohikaani (The Last of the Mohicans, 1992), Heat – ajojahti (1995) ja Collateral – väärä aika, väärä paikka (2004). == Valikoitu filmografia == * Veren maku suussa (The Jericho Mile, 1979) televisiolle * Suurkaupungin lait (Thief, tunnetaan myös nimellä Violent Streets, 1981) * Paholaisen pesä (The Keep, 1983) * Psykopaatin jäljillä (Manhunter, tunnetaan myös nimellä Red Dragon: The Pursuit of Hannibal Lecter, 1986) * Viimeinen mohikaani (The Last of the Mohicans, 1992) * Heat – ajojahti (Heat, 1995) * The Insider – sisäpiirissä (1999) * Ali (2001) * Collateral – väärä aika, väärä paikka (2004) * Miami Vice (2006) * Public Enemies (2009) * Blackhat (2015) ==Lähteet== Luokka:Yhdysvaltalaiset elokuvaohjaajat Luokka:Vuonna 1943 syntyneet Luokka:Elävät henkilöt
Kulluna lil-watan lil-ula lil-alam

Kulluna lil-watan lil-ula lil-alam (”Me kaikki! Isänmaamme, lippumme ja kunniamme puolesta!”) on Libanonin kansallislaulu. Sen on sanoittanut Rachid Nakhlé ja säveltänyt Wadia Sabra. Laulu on esitetty ensi kerran julkisesti 1927. ==Translitteraatio== :Koulluna Lil watan Lil 'Oula Lil Alam, :Mil 'ou Ayn il Zaman Sayfouna Wal Qalam, :Sahlouna Wal jabal - Manbiton Lirrijal :Kawlouna Wal 'Amal. Fi sabil il Kamal. :Koullouna Lil watan Lil 'Oula Lil 'ALam, Koullouna Lil watan. :Shaykhouna Wal fata 'Inda saout il Watan :Ousdou GhaBin Mata Sawarat Nalfitan :Sharkouna Kalbouhou AbaDan Loubnan :Sanahou RabBouhou Li maDa l Azman :Koullouna Lil watan Lil 'Oula Lil 'ALam, Koullouna Lil watan. :Bahrouhou Barrouhou Dourratou Sharqain :Rifdouhou Birrouhou Mali 'oul Koutbain :Ismouhou 'Izzouhou Mounthou Kan al Joudoud :Majdouhou Arzouhou Ramzouhou Lil khouloud :Koullouna Lil watan Lil 'Oula Lil 'ALam, Koullouna Lil watan. ==Englantilainen käännös== :Us all! for our nation, for our emblem and glory! :Our valor and our writings are the envy of the ages. :Our mountains and our valleys, they bring forth stalwart men. :And to Perfection all our efforts we devote. :Us all! For our nation, for our emblem and glory! :Our Elders and our children, they await our Country's call, :And on the Day of Crisis they are as Lions of the Jungle. :The heart of our East is ever Lebanon, :May God preserve her until the end of time. :Us all! For our nation, for our emblem and glory! :The Gems of the East are her land and sea. :Throughout the world her good deeds flow from pole to pole. :And her name is her glory since time began. :Immortality's Symbol--the Cedar--is her Pride. :Us all! For our nation, for our emblem and glory!. ==Lähteet== ==Aiheesta muualla== *Kuuntele kansallislaulu Luokka:Kansallislaulut Luokka:Libanonilainen kulttuuri
Jalasjärven lukio

thumb|250px|Jalasjärven lukio. Jalasjärven lukio on Jalasjärvellä Valtatie 3:n varrella sijaitseva lukio. Jalasjärven lukio on osa Jalasjärven koulukeskusta, jossa toimii myös peruskoulu (luokat 1-9). Jalasjärven lukiossa opiskelee 110-120 opiskelijaa. Jokaisella vuosiluokkatasolla on kaksi ohjausryhmän. Pääosa opiskelijoista tulee lukioon Jalasjärveltä. Karviasta ja Kurikasta on tullut harvakseltaan joitain opiskelijoita. Kevään 2021 yhteisvalinnassa Jalasjärven lukioon haki ensisijaisesti 25 opiskelijaa, mikä on ennätyksellisen alhainen hakijamäärä. Lukiossa työskentelee 15 opettajaa (2019). Yläkoulujen kanssa yhteisiä opettajia on kuusi. Lukiolla on rehtori ja koulusihteeri. Kuraattori on yhteisesti kaupungin toisen asteen palveluksessa. Opinto-ohjaus on yhteinen Jalasjärven yläkoulun kanssa. Psykologi- ja terveydenhoitopalvelut ovat yhteiset perusopetuksen kanssa. Opetussuunnitelman edellyttämien erityisopettajapalvelujen kehittäminen on vielä kesken. Jalasjärven lukio kuuluu EP:n Opinlakeusverkostoon. Jalasjärven lukio on luokaton lukio, joten sen voi suorittaa 2-4 vuodessa. Suurin osa opiskelijoista suorittaa opinnot perinteisesti kolmessa vuodessa. Opiskelija päättää itse, mitä kursseja hän suorittaa lukuvuoden aikana, joten kokonaiskurssimäärä (vähintään 75 kurssia) kerääntyy luokattoman lukion hengessä. Kaksoistutkintoa opiskelevat ovat harvinaisia. Jalasjärven lukiossa on yhdeksän luokkatilaa. Yksi luokkatiloista, opintoaula, toimii opiskelijoiden käytössä mm. verkko-opiskelutilana ja kirjastona. Opintoaula valmistui vuonna 2006. Lisäksi lukio käyttää yläkoulun ja alakoulun tiloja, erityisesti musiikkiluokkaa ja liikuntasalia. Yläkoulun vanha liikuntasali on hyvä ylioppilaskirjoitustila. Erityisesti sähköisten kirjoitusten käyttöönoton myötä salin merkitys on korostunut. Kuitenkin nyt, kun vanha sali sekä yläasteen rakennuksia puretaan, tehdään ylioppilaskirjoitukset joko uudessa salissa tai lukion tiloissa. ==Historiaa== * yksityinen yhteiskoulu (oppikoulu) perustettiin Jalasjärvelle 1943 * Jalasjärven yhteiskouluun perustettiin lukio vuonna 1960 * ensimmäiset ylioppilaat valmistuivat oppikoulusta 1963 * Jalasjärven lukion nykyiset toimitilat valmistuivat vuonna 1994 Vuodesta 2016 koulutuksen järjestäjänä on toiminut Kurikan kaupunki. Jalasjärven kunnan ja Kurikan kaupungin kuntaliitos toteutui 1.1.2016. Lukion rehtorit: Rauha Erjala 1960–1969 Martti Heikkilä 1969–1994 Juhani Hämeenniemi 1995–2009 Minna Vanhamäki 2009–2014 Jouko Peltonen 2014–2018 Vs. Matti Yrjänä 2018–2019 Hannu Mäkynen 2019– ==Lähteet== ==Aiheesta muualla== *Jalasjärven lukio Kurikan koulusivustolla *Rintala, Terhi: Ei koulua vaan elämää varten : Jalasjärven lukio 1963–2013. Jalasjärven kunta, 2013. ISBN 978-951-96741-4-8. Luokka:Suomen lukiot Luokka:Kurikan oppilaitokset
Fjodor Abramov

Fjodor Aleksandrovitš Abramov (; 29. helmikuuta 1920 Verkola lähellä Arkangelia - 14\. toukokuuta 1983 Leningrad) oli venäläinen kirjailija ja kirjallisuuskriitikko. Hänen työnsä keskittyi venäläisen talonpoikaisluokan kurjien olojen kuvaamiseen.Fyodor Abramov Encyclopedia Britannica Hän oli kotoisin Arkangelin läheltä, ja kuvasi teoksissaan nimenomaan pohjoisen ankaria oloja.Fjodor Abramov Den Store DanskeThe Other Siberia NY Times 1987 Neuvostoaikoina Abramovia rangaistiin useasti valtion politiikan vastaisesta kirjoittelusta. Osa 1960-luvulla kirjoitetuista teoksista julkaistiin vasta glasnostin aikana 1980-luvulla. Nykyisin häntä pidetään "Venäjän uuskonservatiivisen filosofian perustajana". Time-lehdessä ilmestyi vuonna 1963 arvostelu, jossa verrattiin Aleksandr Solženitsynin teoksia muihin venäläisiin, ja todettiin Abramovin olevan kirjoittajana poliittisesti rohkea mutta kaunokirjallisesti tylsä. ==Kirjallinen tuotanto== Suomennokset ilmestyneet tekijänimellä Fedor Abramov. * Bratja i sjostri, 1958 * Kaksi talvea ja kolme kesää (Dve zimy i tri leta, 1968). Suom. Ulla-Liisa Heino. Kirjayhtymä, 1976. Sarja: Neuvostokirjallisuutta ISBN 951-26-1204-6 * Teitä ja risteyksiä (Puti-pereputj, 1973). Suom. Ulla-Liisa Heino. Kirjayhtymä, 1978. Sarja: Neuvostokirjallisuutta ISBN 951-26-1460-X * Koti (Dom, 1978). Suom. Ulla-Liisa Heino. Kirjayhtymä 1979. Sarja: Neuvostokirjallisuutta ISBN 951-26-1696-3 (Alkuteos ilmestynyt aikakauskirjassa Novyj mir n:o 12, 1978.) == Lähteet == Luokka:Venäläiset kirjailijat Luokka:Neuvostoliittolaiset kirjailijat Luokka:Vuonna 1920 syntyneet Luokka:Vuonna 1983 kuolleet
Akun tehdas (albumi)

Akun tehdas on suomalaisen rockyhtyeen Eppu Normaalin kolmas albumi vuodelta 1980. Levyn on tuottanut yhtyeen kitaristi Pantse Syrjä. Albumi sisältää muun muassa kappaleet ”Suomi-ilmiö”, ”Akun tehdas” ja ”Puhtoinen lähiöni”. Albumi muutti yhtyeen suuntaa punkista kohti uuden aallon musiikkia. Albumin nimi juontuu Creedence Clearwater Revival -yhtyeen levystä Cosmo’s Factory, joka sekin oli nimetty yhtyeen rumpalin mukaan. Myös kansikuva on saanut kyseisestä levystä vaikutteita. == Kappaleet == # # # # # # # # # # # ==Singlet== * ”Puhtoinen lähiöni” / ”Suuri ja mahtava” joulukuu, 1979 ==Kokoonpano== *Martti Syrjä (laulu) *Pantse Syrjä (kitara, taustalaulu) *Juha Torvinen (kitara, laulu (kappale 10) *Mikko Nevalainen (basso) *Aku Syrjä (rummut) *Mikko Saarela (basso (kappale 5) ==Lähteet== Luokka:Vuoden 1980 albumit Luokka:Eppu Normaalin albumit
Aleksandr Pavlov

Aleksandr Pavlov (s. 9. heinäkuuta 1973) on valkovenäläinen kreikkalais- roomalaisen tyylin painija. Pavlov on 154 senttimetriä pitkä ja painaa 57 kilogrammaa. Seuratasolla hän edustaa Profsojuz Grodnoa. Hän on saavuttanut hopeaa olympia-, EM- ja MM-kisoista. ==Arvokisasaavutuksia== *2000 EM-kisat: 17. sija (54 kg) *1999 EM-kisat: 21. sija (54 kg) *Kesäolympialaiset 1996: hopeaa (48 kg) *1996 EM-kisat: 5. sija (48 kg) *1996 MM-kisat: 6. sija (48 kg) *1995 EM-kisat: 4. sija (48 kg) *1994 MM-kisat: hopeaa (48 kg) *1994 EM-kisat: 9. sija (48 kg) *1992 EM-kisat: hopeaa (48 kg) Luokka:Valkovenäläiset kreikkalais-roomalaisen tyylin painijat Luokka:Valkovenäläiset olympiamitalistit Luokka:Vuonna 1973 syntyneet Luokka:Elävät henkilöt
Gustavo Santaolalla

Gustavo Santaolalla (s. 1952 El Palomar, Argentiina) on argentiinalainen kahdesti Oscarilla palkittu muusikko, tuottaja ja säveltäjä, jonka musiikkityyli yhdistelee usein rockin, soulin, sekä Latinalaisen Amerikan ja Afrikan kansanmusiikin aineksia. Santaolallan musiikkiura alkoi vuonna 1967 hänen ollessaan 16-vuotias, kun hän oli perustamassa Arco Iris -nimistä yhtyettä, joka oli ensimmäisiä rockin ja Latinalaisen Amerikan kansanmusiikin yhdistäviä yhtyeitä. Hän kuitenkin jätti yhtyeen vuonna 1975. Vuotta myöhemmin Santaolalla kokosi Soluna-nimisen yhtyeen, jossa hän soitti yhdessä pianistin, laulaja Alejandro Lernerin ja silloisen tyttöystävänsä Monica Campinsin kanssa. Yhtye levytti ainoan albuminsa Energia Natural vuonna 1977. Santaolalla lähti Los Angelesiin, jossa hän omaksui rock and rollin, ja soitti Wet Picnic -yhtyeessä. Santaolalla on levyttänyt kolme albumia sooloartistina. Hänen ensimmäinen levynsä Santaolalla (1982) yhdisteli 1980-luvun tyyliä rockiin. Toinen albumi Gas julkaistiin vuonna 1995, ja viimeisin albumi Ronroco vuonna 1998. 1990-luvun lopulla Santaolalla alkoi keskittyä elokuvamusiikkiin. Hän teki musiikkia esimerkiksi elokuviin Amores perros, 21 grammaa, Moottoripyöräpäiväkirja ja Babel. Hänen tunnetuin tuotoksensa on vuonna 2005 ilmestyneen elokuvan Brokeback Mountain musiikki, josta hän sai Oscar-palkinnon. Elokuvan soundtrackiltä löytyvä kappale A Love That Will Never Grow Old voitti myös parhaan kappaleen Golden Globen. Santaolalla nappasi toisen Oscar-voittonsa loppuvuodesta 2006 ilmestyneen Babel-elokuvan musiikista. ==Diskografia== ===Studioalbumit=== * * * ===Elokuvasävellykset=== * Amores perros (2000) * 11'0901 – September 11 (osa ”Mexico”, 2002) * 21 grammaa (2003) * Moottoripyöräpäiväkirja (2004) * Salinas grandes (TV-elokuva, 2004) * Rendezvous (lyhytelokuva, 2004) * Brokeback Mountain (2005) * North Country (2005) * Babel (2006) * Linha de Passe (2008) * I Come with the Rain (2009) * The Sun Behind the Clouds: Tibet's Struggle for Freedom (dokumentti, 2010) * Nanga Parbat (2010) * Rolling with Stone (dokumentti, 2010) * Biutiful (2010) * Les yeux de sa mère (2011) * I’m Alright (lyhytelokuva, 2011) * Eva de la argentina (2011) * Matkalla (2012) * El ocaso del Macá Tobiano (lyhytdokumentti, 2012) * Néstor Kirchner, la película (dokumentti, 2012) * Perhe – August: Osage County (2013) * Wild Tales (2013) * Manolon lumoava matka (2014) * Gran Chaco (dokumentti, 2014) * Two Forty-Six (2015) * Borrowed Time (lyhytelokuva, 2015) ===Televisiosävellykset=== * Hell on Wheels (tunnuskappale, 2011–) * Jane the Virgin (tunnuskappale, 2014–) * Making a Murderer (dokumenttisarja; teemat, 2015) * The Last of Us (2023) ===Videopelit=== * The Last of Us (2013) * The Last of Us Part II (2020) == Lähteet == == Aiheesta muualla == * Luokka:Argentiinalaiset muusikot Luokka:Argentiinalaiset säveltäjät Luokka:Argentiinalaiset musiikkituottajat Luokka:Elokuvasäveltäjät Luokka:Grammy-palkinnon saajat Luokka:Oscar-palkinnon saajat Luokka:Vuonna 1952 syntyneet Luokka:Elävät henkilöt
Unescon hyvän tahdon lähettiläs

UNESCOn hyvän tahdon lähettiläät ovat julkisuuden henkilöitä, jotka käyttävät lahjojaan tai kuuluisuuttaan levittämään sanaa Yhdistyneiden kansakuntien kasvatus-, tiede- ja kulttuurijärjestön eli Unescon tavoitteista. Alla joitakin lähettiläitä ja projekteja, joita he erityisesti tukevat: * Montserrat Caballé - lapset sodan uhreina * Claudia Cardinale - naisten oikeudet * Vigdís Finnbogadóttir - kielellinen rikkaus * Jean Michel Jarre - nuoriso, suvaitsevaisuus, maailmanperintö * Nelson Mandela - ihmisoikeudet * Pelé - urheilu huumeidenkäytön ja köyhyyden vastaisena toimintana * Wole Soyinka - ihmisoikeudet * Zurab Tsereteli - kulttuuriprojektit * Mstislav Rostropovitš - taidekasvatus, humanitarismi, kulttuuriperintö ==Katso myös== * UNICEFin hyvän tahdon lähettiläs == Lähteet == Hyvän tahdon lähettiläs
Unicefin hyvän tahdon lähettiläät

Unicefin hyvän tahdon lähettiläät ovat julkisuuden henkilöitä, jotka pyrkivät levittämään sanaa Yhdistyneiden kansakuntien lastenapujärjestö Unicefin tavoitteista. Yhdysvaltalainen näyttelijä Danny Kaye oli lähettiläänä vuosikymmeniä. Hän sai myöhemmin muutaman seuraajan, ja 1990-luvulta alkaen lähettiläitä on nimetty useisiin maihin alueellista toimintaa varten. ==Kansainväliset lähettiläät== ===Nykyiset kansainväliset lähettiläät=== * Muzoon Almellehan (2017–) * Amitabh Bachchan (2005–) * Ishmael Beah (2007–) * David Beckham (2005–) * Orlando Bloom (2009–) * Millie Bobbie Brown (2018–) * Jackie Chan (2004–) * Myung-Whun Chung (2008–) * Danny Glover (2004–) * Whoopi Goldberg (2003–) * Maria Guleghina (2009–) * Priyanka Chopra Jones (2016–) * Angélique Kidjo (2002–) * Yuna Kim (2010–) * Tetsuko Kuroyanagi (1984–) * Femi Kuti (2002–) * Ricky Martin (2003–) * Vanessa Nakate (2022–) * Liam Neeson (2011–) * Lionel Messi (2010–) * Nana Mouskouri (1993–) * Katy Perry (2013–) * Vanessa Redgrave (1995–) * Shakira (2003–) * Maxim Vengerov (1997–) * Serena Williams (2011–) * Lilly Singh (2017–) Lähde ===Aikaisemmat lähettiläät=== * Harry Belafonte * Berliinin filharmonia (2007–) * Judy Collins * Novak Đoković * Mia Farrow * Roger Federer * Danny Kaye (nimettiin 1954, kuoli 1987) * Sir Peter Ustinov (nimettiin 1969, kuoli 2004) * Sir Richard Attenborough (nimettiin 1987, kuoli 2014) * Sir Roger Moore (nimettiin 1991, kuoli 2017) * Audrey Hepburn (nimettiin 1988, kuoli 1993) * Johann Olav Koss * Leon Lai * Jessica Lange * Lang Lang * Youssou N'Dour * Sebastião Salgado * Susan Sarandon * Vendela Thommessen * George Weah Lähde == Suomen lähettiläät == * Susanna Haavisto (nimitetty vuonna 1986) * Eija Ahvo (1986) * Katri Helena (1990) * Iiro Rantala (1993) * Anna Hanski (1993) * Jorma Uotinen (1993) * Eija Vilpas (1993) * Mikael Rejström (1996) * Eppu Nuotio (2002) * Jyrki 69 (2005) * Iina Kuustonen (2012) * Jaakko Saariluoma (2014) Lähde ==Katso myös== * Unescon hyvän tahdon lähettiläs ==Lähteet== Luokka:Yhdistyneet kansakunnat
Viimeinen mohikaani (vuoden 1992 elokuva)

Viimeinen mohikaani (The Last of the Mohicans) on Michael Mannin ohjaama yhdysvaltalainen elokuva vuodelta 1992. Se perustuu James Fenimore Cooperin romaaniin Viimeinen mohikaani ja erityisesti sen aiempaan elokuvasovitukseen vuodelta 1936. Elokuvan tarina sijoittuu vuoteen 1757 ja Ranskan ja Ison- Britannian väliseen sotaan (osa seitsenvuotista sotaa) Pohjois-Amerikassa. == Juoni == Elokuva kertoo viimeisestä mohikaaniheimon jäsenestä, Chingachgookista, hänen pojastaan Uncasista sekä erityisesti Chingachgookin ottopojasta Haukansilmästä. Nämä kolme sekaantuvat sotaan ja brittiläisen everstin tyttäriin, Cora ja Alice Munroon. ==Arvioita== Video-oppaassa vuodelta 1994 Bello Romano kutsuu elokuvaa klassisen tarinan ”massiiviseksi, visuaalisesti upeaksi, hätkähdyttävän väkivaltaiseksi ja viihdyttävän toiminnalliseksi” modernisoinniksi ja antaa sille neljä tähteä viidestä, mikä vastaa sanallista arviota ”erinomainen”. VideoHound’s Golden Movie Retriever antaa kolme tähteä neljästä samankaltaisin perusteluin.The Last of the Mohicans 1992, VideoHound’s Golden Movie Retriever. Gale, 2008. Haettu 15.11.2016 palvelusta HighBeam Research (vaatii tilauksen). ==Lähteet== == Aiheesta muualla == * Luokka:Yhdysvaltalaiset seikkailuelokuvat Luokka:Yhdysvaltalaiset historialliset elokuvat Luokka:Vuoden 1992 yhdysvaltalaiset elokuvat Luokka:Michael Mannin ohjaamat elokuvat Luokka:Yhdysvaltalaiset romaaneihin perustuvat elokuvat Luokka:Parhaan äänityksen Oscar-palkinnon saaneet elokuvat
Jeremy Wariner

Jeremy Wariner (s. 31. tammikuuta 1984 Irving, Teksas, Yhdysvallat) on yhdysvaltalainen pikajuoksija ja olympiavoittaja. Warinerin päälaji on 400 metrin juoksu. 2004 Ateenan olympialaisissa Wariner voitti olympiakultaa 400 metrillä ja pitkässä viestissä. Samoilta matkoilta hän saavutti kultaa myös 2005 Helsingin MM-kisoista sekä Osakan MM-kisoissa 2007. Osakassa hän voitti 400 metrin maailmanmestaruuden uudella ennätysajallaan 43,45. Berliinin MM- kisoissa 2009 Wariner saavutti 400 metrillä toisen sijan ajalla 44,60 ja kuului pitkässä viestissä Yhdysvaltojen voittajajoukkueeseen. Wariner oli käytännössä lyömätön 400 metrin matkalla Ateenan kisojen jälkeen. Vasta vuonna 2008 LaShawn Merritt pystyi voittamaan hänet kolmesti kesäkaudella. Wariner joutui nöyrtymään Merrittille myös olympiafinaalissa Pekingissä. Myöhemmin Merritt on jäänyt kiinni kiellettyjen aineiden käytöstä. Wariner käyttää aurinkolaseja päässään aina juostessaan, vaikka kilpailu käytäisiin iltahämärässä. Wariner on 188 cm pitkä ja painaa 67 kg. Wariner on kilpaillut myös 200 metrillä, jossa hänen ennätyksensä on 20,19. Warineria valmentaa Clyde Hart ja hänen managerinaan toimii 400 metrin entinen maailmanennätysmies Michael Johnson, jota Clyde Hart on myös valmentanut. Vuonna 2008 Warineria valmensi Michael Ford, kun Hartin ja Warinerin yhteistyö katkesi taloudelliseen erimielisyyksiin vuoden 2008 alussa. Hart ja Wariner aloittivat yhteistyön uudelleen vuonna 2009. Wariner sijoittui vuoden 2012 Yhdysvaltain olympiakarsinnoissa 400 metrin juoksun kuudenneksi, ja hänet on nimetty Yhdysvaltain 4×400 metrin olympiaviestijoukkueeseen.. == Saavutukset == * Olympialaiset ** Kesäolympialaiset 2004: Kultaa 400 m, 4×400 m ** Kesäolympialaiset 2008: Kultaa 4×400 m, hopeaa 400 m * Yleisurheilun maailmanmestaruuskilpailut ** Helsinki 2005: Kultaa 400 m, 4×400 m ** Osaka 2007: Kultaa 400 m, 4×400 m ** Berliini 2009: Kultaa 4×400 m, hopeaa 400 m * IAAF:n yleisurheilufinaali ** IAAF:n yleisurheilufinaali 2006: Voitto 400 m ** IAAF:n yleisurheilufinaali 2008: Toinen 400 m == Ennätykset == * 400m: 43,45 s * 200m: 20,19 s == Lähteet == == Aiheesta muualla == * * http://www.usolympicteam.com/26_23429.htm Luokka:Yhdysvaltalaiset olympiavoittajat Luokka:Yhdysvaltalaiset pikajuoksijat Luokka:Vuonna 1984 syntyneet Luokka:Elävät henkilöt
Hail Grenada

Hail Grenada (”Terve, Grenada!”) on ollut Grenadan kansallislaulu aina maan itsenäistymisestä vuonna 1974. Laulun on sanoittanut Irva Merle Baptiste ja säveltänyt Louis Arnold Masanto. Myös God Save the Queen on kuninkaallisessa käytössä. ==Englantilaiset sanat== :Hail! Grenada, land of ours, :We pledge ourselves to thee, :Heads, hearts and hands in unity :To reach our destiny. :Ever conscious of God, :Being proud of our heritage, :May we with faith and courage :Aspire, build, advance :As one people, one family. :God bless our nation. ==Käännös== :Terve! Grenada, maamme, :annamme itsemme sinulle :yhtynein mielin, sydämin ja käsin, :saavuttaaksemme kohtalomme. :Jumala aina mielessämme, :perinnöstämme ylpeinä, :uskoen ja rohkeina :kaipaamme, rakennamme ja etenemme :yhtenä kansana, yhtenä perheenä. :Jumala siunatkoon kansakuntaamme. == Lähteet == Luokka:Kansallislaulut Luokka:Grenada
Ruth Ann Minner

Ruth Ann Minner (17. tammikuuta 1935 – 4. marraskuuta 2021Delaware's first and only female governor, Ruth Ann Minner, dies at 86) oli Yhdysvaltain demokraattisen puolueen poliitikko ja Delawaren osavaltion entinen kuvernööri. Hänet valittiin osavaltion ensimmäiseksi naiskuvernööriksi vuonna 2000 ja hän aloitti ensimmäisen kautensa 3. tammikuuta 2001. Hän toimi tehtävässä kaksi kautta, 20. tammikuuta 2009 asti, ja häntä seurasi Jack Markell. Ennen kuvernööriyttä Minner toimi vuosina 1975–1983 Delawaren edustajainhuoneen jäsenenä, 1983–1993 osavaltion senaatin jäsenenä ja 1993–2001 Delawaren varakuvernöörinä. Minner oli leski ja hänellä oli kolme lasta. == Lähteet == Luokka:Delawaren kuvernöörit Luokka:Yhdysvaltain osavaltioiden varakuvernöörit Luokka:Yhdysvaltalaiset demokraattipoliitikot Luokka:Vuonna 1935 syntyneet Luokka:Vuonna 2021 kuolleet
Luluanluba

Luluanluba (omakielinen nimi: Ciluba tai Tshiluba) on bantukieli, jota puhutaan Itä- ja Länsi-Kasain maakunnissa Kongon demokraattisen tasavallan keskiosassa sekä jonkin verran myös Angolassa. Luluanluba on yksi Kongon neljästä kansallisesta kielestä, joilla annetaan opetusta peruskoulussa. Kielen katsotaan olevan elinvoimainen. Sitä puhuu noin 6 miljoonaa henkilöä. == Kirjaimisto == Kieltä kirjoitetaan latinalaisin aakkosin. Raamattu käännettiin kokonaisuudessaan luluanlubaksi vuonna 1927. Luluanluban aakkosiin sisältyvät seuraavat kirjaimet: A B C D E F G H I J K L M N O P S Sh T U V W Y Z. Suomen kielestä eroavien kirjainten ääntämys: C = [tʃ], J = [ʒ], SH = [ʃ], W = [w], Y = [j] ja Z = [z]. L-kirjaimen ääntämys vaihtelee L:n ja R:n välillä. Luluanluban kirjoittamiseen on vakiintunut kaksi erilaista tapaa. Lähetyssaarnaajien luomassa oikeinkirjoituksessa C:n sijasta kirjoitetaan TSH, W muuttuu konsonantin jälkeen U:ksi ja Y muuttuu I:ksi. Kielitieteellisessä kirjoitustavassa näitä muutoksia ei tapahdu. == Murteet == Kieli jaetaan kahteen päämurteeseen. Itä- ja Länsi-Kasain murteet poikkeavat toisistaan huomattavasti sekä ääntämyksen että sanaston osalta. Lännen [p] äännetään idässä [h], kuten sanoissa lupemba/luhemba (eräs maalaji) ja Lupatapata/Luhatahata (eräs kaupunki). Maniokin lehtiä kutsutaan lännessä nimellä matamba ja idässä nimellä kaleji. Muitakin eroja löytyy. == Sanasto == * buloba = maa * dyulu = taivas * mayi = vesi * muntu = ihminen * kudya = syödä * kunwa = juoda == Lähteet == Luokka:Kongon demokraattisen tasavallan kielet Luokka:Bantukielet
Bahrainona

Baḥraynunā ("Meidän Bahrainimme") oli Bahrainin kansallislaulu maan itsenäistymisestä 1971 aina vuoteen 2002, jolloin maan hallitsija Hamad bin Isa al-Khalifa julisti itsensä kuninkaaksi ja maansa kuningaskunnaksi. Samalla kansallislaulun sanat muutettiin uutta tilannetta vastaavaksi. Sitä vastoin laulun sävel jäi ennalleen. Laulun alkuperäiset sanat kirjoitti Mohamed Sudqi Ayyash. Laulun säveltäjä on tuntematon. ==Alkuperäinen teksti arabiaksi== :بحريننا مليكنا :رمز الوئام :دستورها عالي المكانة و المقام :ميثاقها نهج الشريعة و العروبة و القيم :عاشت مملكة البحرين بلد الكرام مهد السلام :دستورها عالي المكانة و المقام :ميثاقها نهج الشريعة و العروبة و القيم :عاشت مملكة البحرين ==Translitteraatio== :Baḥraynunā :malīkunā :ramzu l-wiʾām :Dustūruhā ʿālī l-makānati wa-l-maqām :Mīṯāquhā nahju š-šarīʿati wa-l-ʿurūbati wa-l-qiyam :ʿĀšat mamlakatu 'l-Baḥrayn :Baladu l-kirām :Mahdu s-salām :Dustūruhā ʿālī l-makānati wa-l-maqām :Mīṯāquhā nahju š-šarīʿati wa-l-ʿurūbati wa-l-qiyam :ʿĀšat mamlakatu 'l-Baḥrayn ==Suomennos== :Bahrainimme, :kuninkaamme, :harmonian symboli :Sen perustuslaki on korkea :Sen peruskirja osoittaa šarian, arabismin ja arvojen tien :Kauan eläköön Bahrainin kuningaskunta! :Jalojen maa :Rauhan kehto :Sen perustuslaki on korkea :Sen peruskirja osoittaa šarian, arabismin ja arvojen tien :Kauan eläköön Bahrainin kuningaskunta! == Lähteet == Luokka:Historialliset kansallislaulut Luokka:Bahrainin kansallissymbolit
Suomen pienviljelijäin puolue

Suomen pienviljelijäin puolue (SPP) oli vuonna 1929 perustettu suomalainen puolue, joka ilmoitti olevansa vähäosaisten talonpoikien etupuolue. SPP yhdistyi 1936 kahden muun pienpuolueen kanssa muodostaen Pienviljelijäin ja maalaiskansan puolueen. == Historia == SPP perustettiin Tampereella 12. toukokuuta 1929 pidetyssä kokouksessa. Jo alkuvuodesta oli perustettu Suomen Pienviljelijä -lehti, jossa uutta puoluetta hahmoteltiin. Perustamista aikaisti eduskunnan hajottaminen huhtikuussa. Puheenjohtajaksi valittiin lehteäkin päätoimittanut Eino Yliruusi Ikaalisista.Matti Lackman: Taistelu talonpojasta. Suomen Kommunistisen Puolueen suhde talonpoikaiskysymykseen ja talonpoikaisliikkeisiin 1918-1939 (Pohjoinen 1985), sivut 284-305. SPP ei saanut kansanedustajia ensimmäisellä yrittämällä vaaleissa 1929, mutta puolue nousi eduskuntaan seuraavan vuoden vaaleissa. SPP kritisoi perustettaessaan etenkin Maalaisliittoa ja sosialidemokraatteja pienviljelijöiden asioiden unohtamisesta. Puolueen ohjelma oli populistinen ja osin radikaali. Talousohjelmassa SPP kannatti vasemmiston perinteisesti suosimia keinoja ja jäsenistössä eli vahvana niin sanottu ”herraviha”, mutta monet puolueen kannattajat olivat arvoissaan varsin konservatiivisia. Vuonna 1930 puolueessa vaadittiin kommunismin hävittämistä maasta ja SPP:n ainoa kansanedustaja äänesti kommunistilakien hyväksymisen puolesta. Puolueeseen liittyi myös vasemmistotaustaisia pienviljelijöitä ja nämä toivotettiinkin tervetulleiksi. Tämä suuntaus ja radikaalit puheet saivat monet syyttämään SPP:tä kommunistien ja Neuvostoliiton kätyreiksi. Mitään suurta vaikutusta ei kommunisteilla kuitenkaan puolueen toimintaan ollut ja SKP:n asenne sitä kohtaan pysyi kielteisenä 1930-luvun alun. Joitakin SPP:n osastoista, joita sillä oli yli 200, kieltäydyttiin hyväksymästä yhdistysrekisteriin kommunistilakeihin vedoten. Vuodesta 1933 oli eduskunnassa myös kilpaileva pienviljelijäpuolue Kansanpuolue (KP). SPP ja KP neuvottelivat yhdistymisestä pitkään ja hartaasti ennen vuoden 1936 vaaleja, mutta päätyivät lopulta erillisiin listoihin, mikä johti molemminpuolisiin menetyksiin. Tappiot antoivat yhdistymishankkeelle uutta puhtia ja se toteutui loppuvuodesta 1936. Uuden puolueen nimeksi päätettiin antaa Pienviljelijäin ja maalaiskansan puolue. Mukana perustamisessa oli SPP:n ja KP:n lisäksi Pulatoimikuntien keskustoimikunta. == Vaalit == Eduskuntavaalit {| class="prettytable" Vuosi Edustajia Kannatus Kannatus 1929 -- 10 154 1,08% 1930 2 20 883 1,85% 1933 3 37 544 3,39% 1936 1 23 159 1,97% == Lähteet == Luokka:Suomen agraaripuolueet Luokka:Suomen entiset puolueet
Udzima wa ya Masiwa

”Udzima wa ya Masiwa” (”Suurten saarien liitto”) on Komorien kansallislaulu. Laulu otettiin käyttöön maan itsenäistyessä 1978. Sen on sanoittanut Said Hachim Sidi Abderemane, joka myös sävelsi musiikin yhdessä Kamildine Abdallahin kanssa. Laulusta on olemassa shimasiwan- ja ranskankieliset versiot. Laulussa mainitaan neljä saarta, joista Mayotte kuuluu nykyään Ranskalle. == Laulu eri kielillä == ===Shimasiwan kielisen version translitteraatio=== I béramu isi pépéza i nadi ukombozi piya i daula ivénuha tasiba bu ya i dini voya trangaya hunu Komoriya Narikéni na mahaba ya huveindza ya masiwa yatruwasiwa Komoro damu ndzima wasiwa Komoro dini ndzima Ya masiwa radzali wa ya masiwa yarileya Mola né ari sayidiya Narikéni ha niya riveindzé uwataniya Mahaba ya dine na duniya. I béraba ya huveindzar ya masiwa. mu isi pépéza rang mwési sita wa Zuiye i daula ivénuha zisiwa zatru zi pangwi ha Maoré na Nzuani, Mwalina Ngaziya Narikéni na mahaba. ===Ranskankielinen versio=== Au faîte le Drapeau flotte Apelle a là Liberté totale. La nation apparaît, Force d'une meme religion au sein des Comores. Vivons dans l'amour rèciproque dans nos îles. Les Comoriens issue de même sang, Nous embrassons la même idéologie réligieuse. Les îles où nous somme nés!! Les îles qui nous ont prodigués la bonne éducation. Dieu ya apporté son aide. Conservons notre unité pour l'amour de la patrie, Amour pour la réligion Et pour l'évolution. Au faîte le Drapeau flotte Depuis le 6 du mois de Juillet La nation apparaît, Les îles devenues souveraines; Maore - N'Dzouani - Mouwali - et N'Gazidja. Gardons notre amour pour les îles. ===Epävirallinen käännös englanniksi=== The flag is flying, Announcing complete independence; The nation rises up Because of the faith we have In this our Comoria. Let us always have devotion To love our Great Islands. We Comorians are of one blood, We Comorians are of one faith. On these Islands we were born, These Islands brought us up. May God always help us; Let us always have the firm resolve To love our fatherland, Love our religion and the world. The flag is flying. From the Sixth of July The Nation rises up; Our Islands are lined up. Maori and Anzuan, Moheli and Comore, Let us always have devotion To love our Great Islands. ==Lähteet== ==Aiheesta muualla== *Kuuntele Komorien kansallislaulu Luokka:Kansallislaulut Luokka:Komorien kansallissymbolit Luokka:Komorien musiikki
Lake Worth

Lake Worth on kaupunki eteläisessä Floridassa, Yhdysvalloissa. Kaupunki kuuluu Palm Beachin piirikuntaan. Lake Worthin pinta-ala on 16,7 km² (vettä 2,1 km²) ja asukasluku 35 975 vuonna 2009. Vuonna 2000 asukasluku oli 35 133 ja vuonna 1990 28 564.Väestönlaskenta U.S. Census Bureau Asukkaista 65 % on valkoisia, 19 % mustia ja 30 % latinoperäisiä. Kaupungissa järjestetään joka vuosi Finlandia-viikko suuren suomalaisväestön kunniaksi. Lake Worthin alueella on myös Yhdysvaltojen epävirallisesti suurin suomalaisyhteisö. Noin kolme prosenttia kaupungin asukkaista puhuu äidinkielenään suomea. == Asukkaat == Kaupungin asukkaista 43,1 prosenttia on latinalaisamerikkalaisia, 34,6 prosenttia valkoisia ja 19,1 prosenttia mustia. 49,6 prosenttia puhuu myös muita kieliä kuin englantia. 73,7 prosenttia asukkaista on Yhdysvaltain kansalaisia. Kaupungin väestön keski-ikä on 36,4 vuotta. == Ystävyyskaupungit == * Lappeenranta * Saint-Marc * Southend-on-Sea * Sopot ==Kuvia kaupungista== Tiedosto:Lake Worth Florida City Hall 200612231634.jpg|Lake Worthin kaupungintalo. Tiedosto:Lake Worth Lagoon.jpg|Laguuni Lake Worthissa. Tiedosto:Lake Worth Pier.jpg|Lake Worthin laituri. == Lähteet == ===Viitteet=== == Aiheesta muualla == * Luokka:Floridan kaupungit Luokka:Palm Beachin piirikunta
Idris I

Idris I (Mohammed Saied Idris as-Senussi; 12. maaliskuuta 1889 – 25. toukokuuta 1983) oli ainoa Libyan kuningas vuosina 1951–1969. Hän oli senusien suufiveljeskunnan perustajan Muhammad ibn Ali as-Senussiin (1787–1859) pojanpoika ja yksi senusien johtajista. Hän peri isoisänsä aseman ja ennen ensimmäistä maailmansotaa britit tunnustivat hänet Kyrenaikan emiiriksi, minkä myös italialaiset tunnustivat 1920. Idris ponnisteli neuvotellakseen maakunnalleen itsenäisyyden. Vuonna 1922 Italia aloitti kuitenkin sodan ja Idris pakeni Egyptiin, josta käsin senusit kävivät sissisotaa italialaisia vastaan. Vuonna 1942 hän palasi Libyaan brittijoukkojen mukana ja muodosti hallituksen. Kun Rommelin johtamat saksalaisetkin voitettiin, Idris palasi pääkaupunkiinsa Bengasiin. Hänet kutsuttiin myös Tripolitanian emiiriksi, mistä alkoi nykyisen Libyan yhdistäminen. Idris neuvotteli brittien ja YK:n kanssa maan itsenäisyydestä, joka tunnustettiin 24. joulukuuta 1951 ja Idris julistettiin Libyan kuninkaaksi. Arabinationalistien pettymykseksi Idris piti yllä läheisiä suhteita Britanniaan ja Yhdysvaltoihin, jopa silloin kun britit hyökkäsivät Egyptiin vuoden 1956 Suezin kriisissä. Uhan hänen asemalleen tuotti kyvyttömyys saada miespuolista jälkeläistä kruununperijäksi. Libyan talous kuitenkin kukoisti öljykenttien ja amerikkalaisten sotilastukikohtien ansiosta. Kuninkaan vanhetessa hänen terveytensä alkoi rapistua. 1. syyskuuta 1969, kun hän oli Turkissa hoidossa, Libyan armeija syrjäytti hänet eversti Muammar Gaddafin johdolla verettömässä vallankaappauksessa. Idris luopui kruunusta, jolloin hänen seuraajakseen tuli automaattisesti perijä Sayyid Hasan ar-Rida al-Mahdi as-Sanussi mutta vain päivän ajaksi, kun Libya julistettiin tasavallaksi. Idris lähti Turkista vuokraamallaan laivalla Kreikkaan ja asettui lopulta asumaan Egyptiin. Hän kuoli Kairossa 1983. Idris on haudattu Medinaan, Saudi-Arabiaan. == Kunnianosoituksia == === Libyalaiset === * Idris I:n ritarikunta (perustaja, 1947) * Itsenäisyyden ritarikunta (perustaja, 1951) * Ibn Ali al-Senussin ritarikunta (perustaja, 1951) * Lähde: === Ulkomaalaiset === * Medjidie-ritarikunta (Osmanien valtakunta, 1918) * Osmanin ritarikunta (Osmanien valtakunta, 1918) * Al-Hussein bin Alin ritarikunta (Jordania) * Niilin ritarikunta (Egypti) * Kunnialegioona (Ranska) * Itsenäisyyden ritarikunta (Tunisia) * Setripuun ritarikunta (Lebanon) * Italian tasavallan ansioritarikunta (Italia) * Vapahtajan ritarikunta (Kreikka) Lähde: == Lähteet == ==Aiheesta muualla== * 1969-09-01: Bloodless coup in Libya. BBC. * Man in the News; Desert Monarch; Sayid Mohammed Idris el-Mahdi es-Senussi The New York Times. 1964. Luokka:Libyalaiset poliitikot Luokka:Hallitsijat Luokka:Vuonna 1889 syntyneet Luokka:Vuonna 1983 kuolleet
Sarjakuvakustantamo

Sarjakuvakustantamo on yritys, joka julkaisee sarjakuvia. Ensimmäiset sarjakuvakustantamot perustettiin Yhdysvaltoihin 1930-luvun alussa. Samoihin aikoihin sarjakuvat alkoivat yleistyä sanomalehdissä ja niitä alettiin julkaista omina lehtinään. Varhaisia suuria sarjakuvakustantamoita jotka ovat edelleen toiminnassa olivat Timely Comics (nykyään Marvel Comics) ja DC Comics. Suomalaisista sarjakuvakustantamoista suurin on Sanoma-konsernin omistama Sanoma Magazines, joka julkaisee muun muassa Aku Ankka-lehteä. Toinen suuri Suomessa toimiva sarjakuvakustantaja on Egmont Kustannus, joka osti suomalaisen Semicin. Egmont julkaisee muun muassa Marvelin ja DC Comicsin lehtiä, Tex Willeriä ja Harald Hirmuista. == Lista sarjakuvakustantamoista == * Sanoma Magazines * Egmont Kustannus * Marvel * DC Comics * Arktinen Banaani * Royal Comics Syndicate * Gladstone Luokka:Kustannustoimi *
Michael Dukakis

Michael Stanley Dukakis (s. 3. marraskuuta 1933 Brookline, Massachusetts) on yhdysvaltalainen demokraattipoliitikko, joka oli Massachusettsin kuvernööri vuosina 1975–1979 sekä 1983–1991 ja demokraattien ehdokas vuoden 1988 Yhdysvaltain presidentinvaalissa, jonka istuva varapresidentti George H. W. Bush kuitenkin voitti. Michael Dukakisin vanhemmat olivat kreikkalaisia siirtolaisia. Dukakis opiskeli lakia ja valmistui Harvardista vuonna 1960. Hän palveli armeijassa kaksi vuotta, suurimman osan ajasta Etelä-Koreassa. Dukakis oli ensin mukana kaupunkinsa Brooklinen politiikassa, ja vuonna 1962 hänet valittiin osavaltion parlamenttiin, jossa hän toimi neljä peräkkäistä kautta. Vuonna 1974 Dukakis valittiin Massachusettsin kuvernööriksi aikana, jolloin osavaltiota vaivasi alijäämä ja korkea työttömyys. Seuraavissa vaaleissa vuonna 1978 hän hävisi puolueensa esivaalit Edward Kingille, mutta vuonna 1982 hänet valittiin jälleen kuvernööriksi, kuten myös seuraavissa vaaleissa vuonna 1986. Vuoden 1988 presidentivaaleissa Dukakis valittiin demokraattipuolueen ehdokkaaksi. Vaalit olivat erityisen törkyiset. Bushin vaalikampanja hyökkäsi Dukakista vastaan: muun muassa hänen isäänmaallisuutensa kyseenalaistettiin ja hänen väitettiin suhtautuvan lepsusti rikollisuuteen. Dukakis myönsi myöhemmin, että oli virhe olla vastaamatta hyökkäyksiin. Dukakis ja hänen varapresidenttiehdokkaansa Lloyd Bentsen saivat 46 % äänistä ja vain 111 valitsijamiesääntä, kun Bush ja tämän varapresidenttiehdokas Dan Quayle saivat äänistä 54 % ja 426 valitsijamiesääntä. Dukakis tunnetaan liberaaleista (vasemmistolaisista) näkemyksistään, hän muun muassa vastustaa kuolemantuomiota, on jäsenenä American Civil Liberties Unionissa ja lupasi supistaa SDI-ohjelmaa. Kuvernöörinvirkansa jälkeen Dukakis on muun muassa ollut kansallisen junayhtiön Amtrakin johtokunnassa ja professorina Massachusettsin Northeastern Universityssa. Michael Dukakisilla on vaimonsa Katherine ”Kitty” Dukakisin kanssa kolme lasta. Heille syntyi myös vaikeasti vammainen lapsi, joka eli vain 20 minuuttia. Näyttelijä Olympia Dukakis on Michaelin Dukakisin serkku. == Lähteet == == Aiheesta muualla == *How Bush Beat Dukakis Kuvasarja. Politico Magazine. Luokka:Massachusettsin kuvernöörit Luokka:Vuonna 1933 syntyneet Luokka:Elävät henkilöt Luokka:Yhdysvaltalaiset demokraattipoliitikot Luokka:Yhdysvaltalaiset presidenttiehdokkaat Luokka:Amerikankreikkalaiset
Bakersfield

Bakersfield on kaupunki Kalifornian osavaltiossa Yhdysvaltain länsirannikolla. Kaupunki on osavaltion kolmanneksi suurin sisämaakaupunki ja yksi Yhdysvaltain nopeimmin kasvavista suurkaupungeista. Bakersfieldin väkiluku oli vuoden 2010 väestönlaskennassa 347 483 henkeä. Asukkaista 62 % on valkoisia ja 9 % mustia, 32,5 %:lla on lisäksi latinoverta. Kaupunki on perustettu vuonna 1865 ja nimetty paikallisen asukkaan, eversti Tom Bakerin mukaan. == Maantiede == Yhdysvaltojen Census Bureaun mukaan Bakersfieldin pinta-ala on 296,3 km² josta 292.9 km² maata ja 3,4 km² vettä. Veden osuus on 1,14%. Kaupungin koordinaatit ovat 35° 21′ 26″ N, 119° 1′ 54″ W. == Lähteet == == Aiheesta muualla == * Bakersfieldin virallinen kotisivu Luokka:Kalifornian kaupungit Luokka:Kernin piirikunta
Irvine

Irvine on kaupunki Yhdysvaltain länsirannikolla sijaitsevassa Kalifornian osavaltiossa. Sen asukasluku oli vuoden väestönlaskennassa 307 670. == Maantiede == Yhdysvaltain väestönlaskentaviraston mukaan kaupungin pinta-ala on 170,74 km², josta 169,94 km² maata ja 0,8 km² vettä. Veden osuus pinta- alasta on 0,52 prosenttia. == Väestö == Irvinen asukasluku oli vuoden 2020 väestönlaskennassa 307 670. Kaupungin asukkaista 42,8 prosenttia aasialaisia, 39,3 prosenttia on valkoisia, 8,5 prosenttia latinalaisamerikkalaisia ja 2,18 prosenttia afroamerikkalaisia. 80,2 prosenttia asukkaista on Yhdysvaltain kansalaisia. Piirikunnan väestön keski-ikä on 33 vuotta. === Asukasmäärän kehitys === == Muuta == Blizzardin studiot ja toimisto sijaitsevat Irvinessä. ==Kuvia kaupungista== Tiedosto:Giant Wheel at Irvine Spectrum Center.jpg|Maailmanpyörä Irvine Spectrum Centerin kauppakeskuksessa. Tiedosto:San Joaquin Wildlife Sanctuary sunset.jpg|San Joaquinin luonnonsuojelualuetta. Tiedosto:Getting on the 405 at Jamboree.JPG|Irvinen keskustaa. == Lähteet == == Aiheesta muualla == *Irvinen kaupungin virallinen sivusto *
Grand Island (Nebraska)

Grand Island on kaupunki Yhdysvaltain keskilännessä sijaitsevassa Nebraskan osavaltiossa. Sen pinta-ala on 55,9 km² (vettä 0,3 km²) ja asukasluku 48 520 (2010). Asukkaista 87% on valkoisia ja 16% latinoja. Kaupunki on tunnetty sokerijuurikkaiden kasvatuspaikkana. == Lähteet == == Aiheesta muualla == Luokka:Nebraskan kaupungit